***De fortapte*** (orig.: *The Lost Boys*) er en amerikansk skrekkfilm fra 1987 som handler om ungdommer fra California som må slåss mot en gjeng tenåringsvampyrer. Filmens engelske originaltittel er hentet fra *Peter Pan* av J.M. Barrie.

Handling
--------

En skilt mor og hennes to tenåringssønner «Michael» og «Sam» flytter til en liten by i California for å bo sammen med morens far. Byen de flytter til, Santa Carla, er plaget av problemer med en motorsykkelgjeng og uforklarlige forsvinninger.

Den eldste sønnen, «Michael», blir etterhvert dratt inn i motorsykkelgjengen på grunn av at han blir tiltrukket av piken i gjengen, «Star» (Jami Gertz), og på grunn av at han ikke vil være dårligere enn gjengens karismatiske leder, «David» (Kiefer Sutherland). Etter en slags innvielsesseremoni med gjengen som involverer farlige aktiviteter som å kjøre motorsykkel gjennom tåken mot et stup, og å henge etter hendene fra under en jernbanebro, begynner «Michael» å være sammen med dem. Etter hvert blir han lurt til å drikke blod som gjengen overbeviser ham om at bare er vin. Han sover hele dagene, og er sammen med gjengen hele natten, noe som varer helt til de tar ham med seg til en ekte jakt og viser ham at han må drepe for å overleve.

Dette får «Michael» til å reagere, og med hjelp fra «Star», «Laddie» (et vampyrbarn) og sin bror «Sam», som i mellomtiden har slått seg sammen med to uskikkede vampyrjegere («Edgar og Alan Frogg»), går han i gang med å riste av seg forbannelsen ved å finne og ta livet av ledervampyren. Dette viser seg å være vanskeligere enn først antatt, spesielt på grunn av at det ikke er innlysende hvem som er lederen.

Rolleliste
----------

| Skuespiller | Rolle |
| --- | --- |
| Jason Patric | «Michael Emerson» |
| Corey Haim | «Sam Emerson» |
| Diane Weist | «Lucy Emerson» |
| Barnard Hughes | Bestefar |
| Edward Herrmann | «Max» |
| Kiefer Sutherland | «David» |
| Billy Wirth | «Dwayne» |
| Alex Winter | «Marko» |
| Jami Gertz | «Star» |
| Corey Feldman | «Edgar Frog» |
| Jamison Newlander | «Alan Frog» |
| Brooke McCarter | «Paul» |
| Chance Michael Corbitt | «Laddie Thompson» |
|

Lydspor
-------

Lydsporet inneholder flere bemerkelsesverdige sanger, inkludert «Good Times», en duett mellom INXS og tidligere vokalist i Cold Chisel, Jimmy Barnes. Sangen gikk til topps på den australske topplisten tidlig i 1987. 

Lydsporet inneholder også en coverversjon av The Doors' sang «People are Strange» innspilt av Echo & the Bunnymen. Tittelsporet, «Cry Little Sister», ble originalt innspilt av Gerard McMann. 

### Sporliste

1. «Good Times» – INXS og Jimmy Barnes
2. «Lost in the Shadows (the Lost Boys)» – Lou Gramm
3. «Don't Let the Sun Go Down on Me» – Roger Daltrey
4. «Laying Down the Law» – INXS og Jimmy Barnes
5. «People are Strange» – Echo & The Bunnymen
6. «Cry Little Sister (tema fra The Lost Boys)» – Gerard McMann
7. «Power Play» – Eddie & the Tide
8. «I Still Believe» – Tim Capello
9. «Beauty Has Her Way» – Mummy Calls
10. «To the Shock of Miss Louise» – Thomas Newman

Eksterne lenker
---------------

* (en) *The Lost Boys* på Internet Movie Database Rediger på Wikidata

* (no) *The Lost Boys* hos Filmfront Rediger på Wikidata

* (sv) *The Lost Boys* i Svensk Filmdatabas Rediger på Wikidata

* (da) *The Lost Boys* i Danmark Nationale Filminstitut Rediger på Wikidata

* (en) *The Lost Boys* på AllMovie Rediger på Wikidata

* (fr) *The Lost Boys* på Allociné Rediger på Wikidata

* (nl) *The Lost Boys* på MovieMeter Rediger på Wikidata

* (en) *The Lost Boys* på Turner Classic Movies Rediger på Wikidata

* (en) *The Lost Boys* på American Film Institute Rediger på Wikidata

* (en) *The Lost Boys* på Rotten Tomatoes Rediger på Wikidata

Portal: Film